rejauldu/bengali-wikipedia huggingface dataset:
বিগ বস মারাঠি ৪ ভারতীয় আপাতবাস্তব টেলিভিশন অনুষ্ঠান বিগ বসের মারাঠি সংস্করণের চতুর্থ মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০২২ সালের ২রা অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ৯৮ দিনের যাত্রা শেষে ২০২৩ সালের ৮ই জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স মারাঠির পাশাপাশি ডিজিটাল মাধ্যম ভুট সিলেক্টে সম্প্রচারিত হয়েছে। ভারতীয় চলচ্চিত্র নির্মাতা মহেশ মাঞ্জরেকর পূর্ববর্তী মৌসুমের মতো এই মৌসুমেও উপস্থাপনা করেছেন।  ১৯ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা অক্ষয় কেলকর জয়লাভ করেছেন, অন্যদিকে অপূর্বা নেমলেকর প্রথম রানার-আপ হয়েছেন। এছাড়াও কিরণ মানে, আমৃতা ধোঙ্গাদে এবং রাখি সাওয়ান্ত ফাইনালে পৌঁছেছিলেন।  বিন্যাস বিগ বস মারাঠি মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।  এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।  বাসিন্দা   স্থান  বাসিন্দা  পেশা      অবস্থা  ১  অক্ষয় কেলকর  অভিনেতা  দিন ১  দিন ৯৮   ২  অপূর্বা নেমলেকর  অভিনেত্রী  দিন ১  দিন ৯৮   ৩  কিরণ মানে  অভিনেতা  দিন ১  দিন ৯৮   ৪  অমৃতা ধোঙ্গাদে  অভিনেত্রী  দিন ১  দিন ৯৮   ৫  রাখি সাওয়ান্ত  অভিনেত্রী  দিন ৫৭  দিন ৯৮   ৬  আরোহ ওয়েলঙ্কর  অভিনেতা  দিন ৫৭  দিন ৯৪   ৭  প্রসাদ জওয়াদে  অভিনেতা  দিন ১  দিন ৯১   ৮  অমৃতা দেশমুখ  অভিনেত্রী  দিন ১  দিন ৭৭   ৯  বিকাশ সাওয়ান্ত  নৃত্য পরিচালক  দিন ১  দিন ৭৭   ১০  স্নেহলতা ভাসাইকর  অভিনেত্রী  দিন ২৮  দিন ৭০   ১১  রোহিত শিন্দে  মডেল ও ডাক্তার  দিন ১  দিন ৬৩   ১২  তেজস্বিনী লোনারি  অভিনেত্রী  দিন ১  দিন ৫৮   ১৩  সমৃদ্ধি যাদব  টেলিভিশন অনুষ্ঠানের প্রতিযোগী  দিন ১  দিন ৫৬   ১৪  যশশ্রী মাসুরকার  অভিনেত্রী  দিন ১  দিন ৪৯   ১৫  রুচিরা যাদব  অভিনেত্রী  দিন ১  দিন ৪২   ১৬  ত্রিশূল মারাঠে  অভিনেতা  দিন ১  দিন ৩৫   ১৭  যোগেশ যাদব  যোদ্ধা  দিন ১  দিন ২৮   ১৮  মেঘা ঘাড়গে  অভিনেত্রী ও নৃত্যশিল্পী  দিন ১  দিন ২১   ১৯  নিখিল রাজেশির্কে  অভিনেতা  দিন ১  দিন ১৪    তথ্যসূত্র  বহিঃসংযোগ     বিষয়শ্রেণী:বিগ বস মারাঠির মৌসুম বিষয়শ্রেণী:২০২২-এ ভারতীয় টেলিভিশন মৌসুম বিষয়শ্রেণী:২০২৩-এ ভারতীয় টেলিভিশন মৌসুম বিষয়শ্রেণী:কালার্স মারাঠির মৌলিক অনুষ্ঠান
শৈলকূপা সিটি ডিগ্রি কলেজ  ঝিনাইদহ  জেলার একটি এমপিও ভুক্ত কলেজ। কলেজটি ১৯৯৯ সালে শৈলকূপা উপজেলায় প্রতিষ্ঠিত হয়।    বিষয়সমূহ  শৈলকূপা সিটি কলেজে উচ্চ মাধ্যমিক পর্যায়ে যশোর বোর্ডের অধীনে ৩টি বিভাগ রয়েছে। জাতীয় বিশ্ববিদ্যালয়ের অধীনে ০৩ ধরনের ডিগ্রি (পাস) কোর্সে বিষয় রয়েছে।   ডিগ্রি নং বিষয় উচ্চ মাধ্যমিক ০১ বিজ্ঞান ০২ মানবিক০৩ ব্যবসায় শিক্ষা ডিগ্রি (পাস) ০৪ বি.এ ০৫ বি.এস.এস ০৬ বি.বি.এস   তথ্যসূত্র   বিষয়শ্রেণী:ঝিনাইদহ জেলার মহাবিদ্যালয় বিষয়শ্রেণী:শৈলকুপা উপজেলা বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৯-এ বাংলাদেশে প্রতিষ্ঠিত
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত রেখে দেয়া হল। আলাওল সাহিত্য পুরস্কার এবং অগ্রণী ব্যাংক শিশু একাডেমি শিশুসাহিত্য পুরস্কার প্রাপক সম্পর্কে উল্লেখযোগ্যতা নিয়ে আলোচনা বতুলতা মাত্র।  Ashiq Shawon (আলাপ) ১৪:৪৭, ৩ আগস্ট ২০২১ (ইউটিসি) রফিকুর রশীদ  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () যথেষ্ট উল্লেখযোগ্য নিবন্ধ নয়। তথ্যসূত্রগুলো ব্যক্তি সম্মন্ধে নয় বরং বিভিন্ন ঘটনা বা বিষয়ে ব্যক্তির নাম উল্লেখ করা হয়েছে মাত্র। বেশিরভাগ তথ্যসূত্রই নিম্নমানের স্থানীয় অনলাইন সংবাদ মাধ্যম থেকে। ~ শাহরিয়ার সাহেব (আলাপ) ১৭:৩৮, ২৯ জুলাই ২০২১ (ইউটিসি)  রফিকুর রশীদ বাংলা একাডেমীর অগ্রণী ব্যাংক শিশু একাডেমী শিশুসাহিত্য পুরস্কার এবং আলাওল সাহিত্য পুরস্কার পেয়েছেন। তাই তার জীবনী রাখা যেতে পারে। তার প্রকাশিত গ্রন্থ ১০০ এর অধীক। আর বইগুলো দেশের সনামধন্য প্রকাশনি প্রকাশ করেছে। রেফারেন্স হিসেবে দেশের খ্যাতনামা পত্রিকার রেফারেন্স আছে। -- মো. মাহমুদুল আলম (আলাপ) ১৮:২০, ২৯ জুলাই ২০২১ (ইউটিসি) @Shahriar Islam Alvi তিনি স্পষ্ট ২০১১ সালে আলাওল সাহিত্য পুরস্কার পেয়েছেন। দেখুন এই লিঙ্কে। অনন্য পুরস্কারের কথা নিবন্ধ প্রণেতা অবশ্যই জানেন। আমার মতে আলাওল পুরস্কার পেলেই তিনি উল্লেখযোগ্য হবেন। -- Prodipto Deloar (আলাপ • অবদান) ০৪:১৩, ৩১ জুলাই ২০২১ (ইউটিসি) , ব্যক্তি উল্লেখযোগ্য পুরস্কার পেয়েছেন।–ধর্মমন্ত্রী (আলাপ) ২০:১১, ২ আগস্ট ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আইলা ল্যাং ফিশার (; জন্ম ৩ ফেব্রুয়ারি ১৯৭৬) একজন অস্ট্রেলীয় অভিনেত্রী। তিনি ওমানে স্কটিশ পিতা-মাতার ঘরে জন্মগ্রহণ করেন, ৬ বছর বয়সে তিনি অস্ট্রেলিয়ায় গমন করেন। তিনি শিশুদের এ্যাডভেঞ্চার সিরিহ বে কোভ এবং সর্ট-লাইভ সোপ অপেরা প্যারাডাইজ বীচ এ অংশগ্রহণ করেন, সোপ অপেরা হোম এন্ড এ্যাওয়ে তে শ্যানন রীড ভূমিকায় অভিনয়ের পূর্বে। তখন থেকে তিনি পরিচিত কমেডি চরিত্রে স্কুবাই-ডু (২০০২), আই হার্ট হকবিস (২০০৪), ওয়েডিং ক্রাশারস (২০০৫), হট রড (২০০৭), ডেফিনিটলি, মেবি (২০০৮), কনফেসন্স অব এ সোপাহোলিক (২০০৯), রানগো (২০১১), ব্যাচেলরটেট (২০১২), রাইজ অব দ্য গার্ডিয়ানস (২০১২), এবং অ্যারেস্টেড ডেভেলপমেন্ট (২০১৩) এ অভিনয়ের জন্য।  ২০১৩ সালে, ফিশার  দ্য গ্রেট গ্যাটসবি এবং "হেনলি রিভস ইন" চরিত্রে নাও ইউ সি মি চলচ্চিত্রে অভিনয় করেন।   প্রাথমিক জীবন  ফিশার মাসকট, ওমান এ জন্মগ্রহণ করেন, তিনি স্কটিশ পিতা-মাতা এলপেইথ রিড এবং ব্রায়ান ফিশারের কন্যা। তার পিতা সেই সময় ইউনাইটেড নেশনস এর হয়ে ওমানে ব্যাংকার হিসেবে কর্মরত ছিলেন। যখন তিনি ছিলেন একজন শিশু, তখন ফিশার এবং তার পরিবার বেথগেটে, তারপর পার্থ, ওয়েস্টার্ন অস্ট্রেলিয়াে ফিরে আসেন, তখন তিনি ৬ বছর বয়সী ছিলেন। তার চারজন ভাইবোন আছে এবং বলেছেন যে পার্থে তার "অতি দরিদ্র জীবন" নিয়ে তিনি বেড়ে উঠেছিলেন।  ফিশার সোয়ানবোন প্রাইমারি স্কুল এবং মেথডিস্ট লেডিজ কলেজে উপস্থিত ছিলেন। তিনি স্কুলে প্রযোজনায় প্রধান ভূমিকাতে উপস্থিত ছিলেন যেমন: লিটল সপ অব হররস'। ২১ বছর বয়সে, তিনি প্যারিসে এল ইকুল ইন্টারন্যাশনাল ডি থিয়েটার জ্যাক লিকক এ যোগদান করেন, যেখানে তিনি জোড়, মোম এবং কমেডি ডেলার্ট অধ্যয়ন করেন।   ব্যক্তিগত জীবন  ফিশার বলেন যে তার "সংবেদনশীলতা অস্ট্রেলিয়ান," তার রয়েছে "জীবনের পিছনে থাকা মনোভাব" এবং তিনি মনে করেন যে তিনি "খুব অস্ট্রেলিয়ান"। তিনি নিজেকে নারীবাদী বলে মনে করেন। তার মা এবং ভাইবোন গ্রিসের এথেন্সে বাস করে, যখন কিনা তার পিতা ফ্রাংকফুর্ট, জার্মানি ও নিকারাগুয়ায় ।   বিবাহ এবং পরিবার  সাশা ব্যারন কোহেন এর সাথে অভিনেত্রী আইলা ফিশারের প্রথম সাক্ষাৎ হয় ২০০২ সালে অস্ট্রেলিয়ার সিডনির একটি পার্টিতে। ২০০৪ সালে তাদের দু'জনের বাগদান সম্পন্ন হয় এবং ২০১০ সালের ১৫ মার্চ ফ্রান্সের প্যারিসে বিবাহ বন্ধনে আবদ্ধ হয়। ব্যারন কোহেন এবং আইলা ফিশারের দুই কন্যা- অলিভ (জন্ম: ১৯ অক্টোবর, ২০০৭ সাল) এবং এলুলা লটি মিরিয়াম (জন্ম: অক্টোবর, ২০১০ সাল) এবং একটি পুত্র সন্তান মন্টগোমেরি মোজেস ব্রায়ান (জন্ম: ১৭ মার্চ, ২০১৫ সাল) রয়েছে।   দাতব্য অনুদান  ২৮ ডিসেম্বর ২০১৫ সালে আইলা ফিশার ও তার স্বামী সাশা ব্যারন কোহেন উত্তর সিরিয়ার শিশুদের হাম রোগের টিকা দানের জন্য সেভ দ্য চিলড্রেন সংগঠনকে ৩,৩৫,০০০ পাউন্ড (৫,০০,০০ মার্কিন ডলার) অনুদান হিসেবে দান করেন এবং সম-পরিমাণ অর্থ যুদ্ধ বিদ্ধস্থ সিরিয়ার শরণার্থীদের সাহায্যের জন্য ইন্টারন্যাশনাল রেসকিউ কমিটিকে অনুদান হিসেবে প্রদান করেন।Sacha Baron Cohen donates £670,000 for Syria. BBC. Retrieved 29 December 2015   তথ্যসূত্র    বহিঃসংযোগ      বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর অস্ট্রেলীয় অভিনেত্রী বিষয়শ্রেণী:২১শ শতাব্দীর অস্ট্রেলীয় অভিনেত্রী বিষয়শ্রেণী:অস্ট্রেলীয় চলচ্চিত্র অভিনেত্রী বিষয়শ্রেণী:অস্ট্রেলীয় টেলিভিশন অভিনেত্রী বিষয়শ্রেণী:ব্রিটিশ বংশোদ্ভূত অভিনেত্রী বিষয়শ্রেণী:অস্ট্রেলীয় কণ্ঠাভিনেত্রী বিষয়শ্রেণী:স্কটিশ বংশোদ্ভূত অস্ট্রেলীয় ব্যক্তি বিষয়শ্রেণী:অস্ট্রেলিয়ায় স্কটিশ অভিবাসনকারী বিষয়শ্রেণী:ইহুদি ধর্মে ধর্মান্তরিত বিষয়শ্রেণী:ইহুদি অস্ট্রেলীয় অভিনেত্রী
তরণজিৎ ভরাজ (জন্ম: ৩ মার্চ ১৯৯৩) তিনি ভারতীয় বংশোদ্ভূত ডেনিশ ক্রিকেটার। এপ্রিল ২০১৮ এ, মালয়েশিয়ায় আইসিসি বিশ্ব ক্রিকেট লিগ চতুর্থ বিভাগের প্রতিযোগিতায় ডেনমার্কের দলে প্রথম স্থান পেয়েছিলেন তিনি। তিনি জার্সির বিপক্ষে ডেনমার্কের হয়ে প্রতিযোগিতার দ্বিতীয় ম্যাচে খেলেছিলেন।  সেপ্টেম্বর ২০১৮ এ ওমানের ২০১৮ আইসিসি বিশ্ব ক্রিকেট লিগ তৃতীয় বিভাগ প্রতিযোগিতায় ডেনমার্কের দলীয় স্কোয়াডে অন্তর্ভুক্ত করা হয়েছিল।  ২০১৯ সালের মে মাসে গার্নসিতে অনুষ্ঠিত আইসিসি টি২০ বিশ্বকাপ ইউরোপ বাছাইপর্ব প্রতিযোগিতার আঞ্চলিক ফাইনালের প্রস্তুতির জন্য আয়ারল্যান্ডে লিনস্টার লাইটনিং ক্লাবের বিপক্ষে পাঁচ ম্যাচের সিরিজে ডেনমার্কের স্কোয়াডে খেলেছিলেন তিনি। একই মাসে আঞ্চলিক ফাইনালের বাছাই প্রতিযোগিতার জন্যও তাকে ডেনমার্কের দলে নির্বাচন করা হয়েছিল। ২০১৯ সালের ১৬ জুন ডেনমার্কের হয়ে জার্সির বিপক্ষে তিনি টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন।  আগস্ট ২০১৯ এ, তাকে মালয়েশিয়া ক্রিকেট বিশ্বকাপ চ্যালেঞ্জ লিগ এ প্রতিযোগিতার জন্য ডেনমার্কের স্কোয়াডে নির্বাচিত হয়েছিলেন।   তথ্যসূত্র    বহিঃসংযোগ      বিষয়শ্রেণী:ডেনমার্ক টুয়েন্টি২০ আন্তর্জাতিক ক্রিকেটার বিষয়শ্রেণী:ডেনীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:ডেনমার্কে ভারতীয় অভিবাসী বিষয়শ্রেণী:ডেনমার্কের নাগরিকীকৃত নাগরিক
আবুল মুঈন আন-নাসাফি (আরবি: أبو المعين النسفي ; ইংরেজি: Abu al-Mu'in al-Nasafi ;) তিনি ছিলেন ইমাম আবু মনসুর আল-মাতুরিদি (মৃত্যু: ৩৩৩ এএইচ)-এর পরে আল মাতুরিদি মধ্য এশীয় পূর্বসূরিদের সম্পর্কে যথেষ্ট বিশদ বিবরণ প্রদানের পরে সুন্নি ইসলামের মতুরিদি সম্প্রদায়ের মধ্য এশীয় হানাফি ধর্মতত্ত্ববিদ হিসাবে বিবেচিত ।   নাম ও নসব  তার নাম ও নসব হল: আবুল মুঈন মায়মুন বিন মুহাম্মাদ বিন মু'তামাদ বিন মুহাম্মদ বিন মাখুল বিন আল-ফজল আন-নাসাফি আল-মাখুলি   জন্ম  তিনি ৪৩৮ হিজরি (১০৪৬ খ্রি )-এর কাছাকাছি নাসাফ (বর্তমান কারশি)-তে জন্মগ্রহণ করেন ।   জীবনী  শাস্ত্রীয় উৎসগুলো তাঁর জীবন সম্পর্কে কোনও তথ্য দেয় না, তবে তিনি এমন এক যুগে বসবাস করেছিলেন যেখানে মুসলিম ধর্মতত্ত্ব চূড়ান্ত পর্যায়ে পৌঁছেছিল এবং তিনি এই বিকাশে অবদান রেখেছিলেন।  তিনি শিক্ষিত পরিবারে জন্মগ্রহণ করেছিলেন । তাঁর পূর্বপুরুষরা সামাজিক মহলে "ফিকহ" বিজ্ঞানের বিদ্বান হিসাবে সম্মানিত ছি্লেন ।   কালাম   আবুল মুঈন আন-নাসাফি আকীদাগত বিজ্ঞান "কালাম" এর অন্যতম বিশিষ্ট প্রতিনিধি ছিলেন । তিনি আবু মনসুর আল মাতুরিদির প্রতিষ্ঠিত ধর্মতাত্ত্বিক মাজহাব মাতুরিদি শিক্ষার বিস্তৃত প্রচারে গুরুত্বপূর্ণ ভূমিকা পালন করেছিলেন ।   শিক্ষার্থী  তাঁর জনপ্রিয় কিছু শিক্ষার্থী হলেন:  আবু হাফস ওমর আন-নাসাফি (মৃ: ৫৩৭/১১৪২), আল-আকাইদুন নাসাফিয়া ()-এর লেখক ।  আলাউদ্দিন সমরকন্দি (মৃ: ৫৩৯/১১৪৪), তুহফাতুল ফুকাহা ()-এর লেখক ।  আলাউদ্দিন আল-কাসানি ( মৃ: ৫৭৮/১১৯১), বাদায়ি আল-সানায়ি ()-এর লেখক ।  আল-বাজদুবি(মৃ: ৫৪২/১১৪৭).  কখনও কখনও ধারণা করা হয় যে আবু আল-সানা আল-লামিশি তার একজন ছাত্র ছিলেন, যদিও এটি নিশ্চিতভাবে জানা যায়নি।   রচনাবলি  তিনি ধর্ম সম্পর্কে ধর্মান্ধতার বিরুদ্ধে প্রতিবাদ স্বরুপ ইসলাম সম্পর্কে ভুল ধারণা পরিষ্কার করার লক্ষ্যে অনেকগুলি রচনা লিখেছিলেন । তার কয়েকটি জনপ্রিয় ও বহুল স্বীকৃত রচনা নীচে উল্লেখ করা হল:   তাবসিরাতুল আদিল্লাহ (প্রমাণাদি নির্দেশনা) - ইমাম আল-মাতুরিদি'র কিতাব আল-তাওহীদের পরে এটি মাতুরিদি পাঠ্যক্রমের দ্বিতীয় বড় কাজ হিসাবে বিবেচিত হয় ।  আত-তাহমিদ লি কাওয়াইদিত তাওহিদ (একেশ্বরবাদের নীতিগুলির পরিচয়) - এটি তাবসিরাতুল আদিল্লাহ এর সংক্ষিপ্তসার ।  বাহরুল কালাম ফি ইলমিত তাওহিদ (একেশ্বরবাদ বিজ্ঞানের উপর আলোচনার মহাসাগর) - "কালাম" মাতুরিদি মতবাদ এর বিজ্ঞানের অন্যতম প্রধান উৎস।   মৃত্যু  এ কথায় সকলে একমত হয়েছেন যে, তিনি ৫০৮ হিজরি (১১৪ বা ১১৫ খ্রি) সালে মৃত্যুবরণ করেন ।  কারশি জেলার কোয়চিন গ্রামে অবস্থিত তাঁর মাজারটি প্রাচীন তীর্থস্থানগুলির মধ্যে একটি । রাষ্ট্রপতি শওকত মিরজিওয়েভ ২৪-২৫ ফেব্রুয়ারি ২০১৭-এ কাশকাদারেয়া অঞ্চল সফরকালে তাঁর সমাধিস্থলের উন্নতি, দর্শনার্থীদের জন্য প্রয়োজনীয় শর্ত তৈরি, গ্রন্থাগারের সংগঠন, তাঁর রচনা অনুবাদ সম্পর্কে সুপারিশ করেন ।   তথ্যসূত্র   বিষয়শ্রেণী:ইসলামি ব্যক্তিত্ব বিষয়শ্রেণী:হানাফী ব্যক্তি বিষয়শ্রেণী:মাতুরিদি ব্যক্তি বিষয়শ্রেণী:মুজাদ্দিদ বিষয়শ্রেণী:সুন্নি ইমাম বিষয়শ্রেণী:সুন্নি ফিকহ পণ্ডিত বিষয়শ্রেণী:সুন্নি মুসলিম পণ্ডিত বিষয়শ্রেণী:উজবেকিস্তানি মুসলিম বিষয়শ্রেণী:১২শ শতাব্দীর ইসলামের মুসলিম পণ্ডিত বিষয়শ্রেণী:১১শ শতাব্দীর ইসলামের মুসলিম পণ্ডিত বিষয়শ্রেণী:১০২৭-এ জন্ম বিষয়শ্রেণী:১০৪৬-এ জন্ম বিষয়শ্রেণী:১১১৪-এ মৃত্যু বিষয়শ্রেণী:১১১৫-এ মৃত্যু
হরহরিয়া চক ভারতের পশ্চিমবঙ্গ রাজ্যের মুর্শিদাবাদ জেলার একটি সেন্সাস টাউন।   জনসংখ্যার উপাত্ত  ভারতের ২০০১ সালের আদমশুমারি অনুসারে হরহরিয়া চক শহরের জনসংখ্যা হল ৮৪৩৫ জন। এর মধ্যে পুরুষ ৫১%, এবং নারী ৪৯%।  এখানে সাক্ষরতার হার ৬৭%, । পুরুষদের মধ্যে সাক্ষরতার হার ৭২%, এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে হরহরিয়া চক এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মুর্শিদাবাদ জেলার শহর ও নগর
নু দেম ("নতুন সময়") হল একটি পাক্ষিক কুর্দি ভাষার সংবাদপত্র যার সদর দফতর সিরিয়ার কামিশলিতে অবস্থিত। সংবাদপত্রটি সিরিয়ার প্রথম কুর্দি ভাষার সংবাদপত্র, মে ২০১৩ সালে শুরু হয়েছিল। তখন এর প্রচলন ছিল তিন হাজার। অক্টোবর ২০১৩ পর্যন্ত কাদির এজিদ প্রধান সম্পাদক এবং মাসুদ হামিদ ছিলেন ম্যানেজার। Zurutuza, Carlos. "Syria's first Kurdish-language newspaper." (Archive) Al Jazeera. 18 October 2013. Retrieved 22 October 2013.   তথ্যসূত্র   বিষয়শ্রেণী:সিরিয়ার সংবাদপত্র বিষয়শ্রেণী:২০১৩-এ প্রতিষ্ঠিত সংবাদপত্র বিষয়শ্রেণী:কুর্দি ভাষার সংবাদপত্র বিষয়শ্রেণী:২০১৩-এ সিরিয়ায় প্রতিষ্ঠিত
পুধারী একটি জনপ্রিয় মারাঠি দৈনিক, যা তিনটি কেন্দ্র থেকে মুদ্রিত এবং মহারাষ্ট্র, গোয়া এবং উত্তর কর্ণাটকে বিতরণ করা হয়। এটি কোলহাপুর এবং পশ্চিম মহারাষ্ট্রের শীর্ষস্থানীয় এবং সমগ্র মহারাষ্ট্র রাজ্যের তৃতীয় বৃহত্তম মারাঠি দৈনিক পত্রিকা। সত্যনিষ্ঠতার পাশাপাশি, এটি রাজ্যের দুটি প্রাচীন বেঁচে থাকা সংবাদপত্রের মধ্যে একটি।   ইতিহাস  পুধারী  ১৯৩৭ সালে সাপ্তাহিক হিসাবে প্রতিষ্ঠিত হয় এবং ১৯৩৯ সালে দৈনিকে পরিণত হয়। ১৯৪৩ সালে, গণপাত্র যাদব এর নতুন মালিক হন। প্রতাপসিংহ যাদব তাঁর পদচিহ্ন অনুসরণ করেন।  সাংবাদিক পালাগুম্মি সাইনাথ পুধারীকে ২০০৯ সালে মহারাষ্ট্রের মুখ্যমন্ত্রী অশোক চবনের বিরুদ্ধে অর্থপ্রদানের সংবাদ প্রকাশের অভিযোগ করেছেন। ২০১৬ সালে,পুধারীর প্রকাশক, পুধারী পাবলিকেশনস, নতুন রঙিন প্রিন্টিং এবং ডিজাইন প্রযুক্তিতে বিনিয়োগ করে। ২০১৮ সালে, পুধারীর  সম্পাদকের কার্যালয়ে পুনের বিক্ষোভকারীরা পাথর দিয়ে আক্রমণ করেছিল।   তথ্যসূত্র   বিষয়শ্রেণী:মারাঠি ভাষার সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:১৯৩৭-এ প্রতিষ্ঠিত সংবাদপত্র বিষয়শ্রেণী:মুম্বইয়ের সংবাদপত্র বিষয়শ্রেণী:১৯৩৭-এ ভারতে প্রতিষ্ঠিত
অমলাপুরম লোকসভা কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৩৫৭,৮৬৫ জন৷  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি অন্ধ্রপ্রদেশের পূর্ব গোদাবরী জেলার দক্ষিণাংশ নিয়ে গঠিত৷   ইতিহাস  অমলাপুরম লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।   বিধানসভা কেন্দ্র গুলি  লোকসভা কেন্দ্রটি অন্ধ্রপ্রদেশ রাজ্যের ১৭৫ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত।http://www.elections.in/andhra-pradesh/parliamentary-constituencies/amalapuram.html?utm_source=from_pctrack বিধানসভা কেন্দ্রের নির্বাচিত সদস্য অন্ধ্রপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৩টি বিধানসভা কেন্দ্র (অমলাপুরম, রাজোল, গন্নবরম) তফসিলী জাতিদের জন্য সংরক্ষিত।   রামচন্দ্রপুরম বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৪২ নং বিধানসভা কেন্দ্র৷ এটি পূর্ব গোদাবরী জেলায় অবস্থিত৷ এটি অসংরক্ষিত আসন৷  মুমিডিবরম বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৪৩ নং বিধানসভা কেন্দ্র৷ এটি পূর্ব গোদাবরী জেলায় অবস্থিত৷ এটি অসংরক্ষিত আসন।  অমলাপুরম বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৪৪ নং বিধানসভা কেন্দ্র৷ এটি পূর্ব গোদাবরী জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷  রাজোল বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৪৫ নং বিধানসভা কেন্দ্র। এটি পূর্ব গোদাবরী জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷  গন্নবরম বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৪৬ নং বিধানসভা কেন্দ্র। এটি পূর্ব গোদাবরী জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷  কোতাপেট বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৪৭ নং বিধানসভা কেন্দ্র। এটি একটি অসংরক্ষিত আসন৷ এটি পূর্ব গোদাবরী জেলায় অবস্থিত৷  মণ্ডপেট বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৪৮ নং বিধানসভা কেন্দ্র। এটি অসংরক্ষিত আসন। এটি পূর্ব গোদাবরী জেলায় অবস্থিত৷   তথ্যসূত্র   বিষয়শ্রেণী:অন্ধ্রপ্রদেশের লোকসভা কেন্দ্র বিষয়শ্রেণী:পূর্ব গোদাবরী জেলা
__NOTOC__ ১০ জুলীয় বর্ষপঞ্জীর একটি সাধারণ বছর যেটি বুধবার দিয়ে শুরু। সেই সময়ে সমগ্র রোমান সাম্রাজ্য জুড়ে এই বছর দোলাবেল্লা ও সিলানাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৬৩ বছর; রোম প্রতিষ্ঠার বছর)। এই বছরকে ১০ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।  ঘটনা thumb| লূকের সুসমাচার অনুসারে, যিশু হেরোদের মন্দিরে গিয়েছিলেন এবং বহিষ্কার হয়েছিলেন।   তথ্যসূত্র   বিষয়শ্রেণী:১০
পুল-ই খিশতি মসজিদ বা পুলে খিশ্তি মসজিদ আফগানিস্তানের কাবুলের বৃহত্তম মসজিদ। পুরানো কাবুলের কেন্দ্রে অবস্থিত পুল-ই খিশতি মসজিদটিকে দূর থেকে তার নীল রঙের গম্বুজ দেখেই চেনা যায়। এই মসজিদটি মূলত ১৮ শতকের শেষদিকে নির্মিত হয়েছিল, তবে ১৯৬০-এর দশকের শেষদিকে জহির শাহের অধীনে এটি পুনর্নির্মাণ করা হয়েছিল। ১৯৯০-এর দশকের যুদ্ধের সময় এটি ক্ষতিগ্রস্ত হয়েছিল, তবে এলাকার বেশ কয়েকটি ঘরের পাশাপাশি এই মসজিদেরও পুনর্নির্মাণের কাজ সম্পাদন করা হয়েছে।  অনেক কাবুলি দাবি করেন যে বিংশ শতাব্দীর গোড়ার দিকে এই মসজিদের ইমাম (যিনি বহু বছর ধরে এই মসজিদে ইমামতি করেছেন) একজন ইংরেজ ছিলেন, যিনি ইসলাম ধর্ম গ্রহণ করেছিলেন এবং এই মসজিদ হতে তার পদ ছেড়ে দেওয়ার পর তিনি পুনরায় ইংল্যান্ডে ফিরে গিয়েছিলেন।   আরো দেখুন   আফগানিস্তানে ইসলাম   তথ্যসূত্র   বিষয়শ্রেণী:কাবুলের মসজিদ বিষয়শ্রেণী:১৮শ শতাব্দীর মসজিদ
থাম্ব|গ্রিন টির স্বাদযুক্ত ইয়োকান, অ্যাগার থেকে তৈরি একটি জনপ্রিয় জাপানি রেড বিন জেলি থাম্ব|একটি লাল অ্যাগারের প্লেট, যা ব্যাকটেরিয়ার চাষ এবং সংক্রমণ নির্ণয়ের জন্য ব্যবহৃত হয়  অ্যাগার ( বা ), বা অ্যাগার-অ্যাগার হলো জেলির মতো পদার্থ, যা কিছু প্রজাতির লাল শৈবালের কোষ প্রাচীর থেকে প্রাপ্ত পলিস্যাকারাইডের সমন্বয়ে গঠিত, প্রাথমিকভাবে ওগোনোরি (গ্রাসেরিয়া এবং) "টেঙ্গুসা" (জেলিডিয়াসি) থেকে তৈরি করা যায়। .  অ্যাগার হলো দুটি উপাদান, যথা: রৈখিক পলিস্যাকারাইড অ্যাগারোজ এবং অ্যাগারোপেকটিন নামক অণুর একটি এগারোপেকটিন মিশ্রণ। এটি নির্দিষ্ট প্রজাতির শেওলার কোষের দেয়ালে সহায়ক কাঠামো গঠন করে এবং পরিস্ফুটিত হওয়ার মাধ্যমে উৎপাদিত হয়। এই শেওলাগুলি অ্যাগারোফাইট নামে পরিচিত, যা রোডোফাইটা (লাল শৈবাল) পরিবারের অন্তর্গত।  অ্যাগার এশিয়া জুড়ে মিষ্টান্ন তৈরির একটি উপাদান হিসাবে এবং মাইক্রোবায়োলজিক্যাল কাজের জন্য কালচার মাধ্যম ধারণ করার জন্য কঠিন স্তর হিসাবে ব্যবহৃত হয়েছে। অ্যাগার একটি রেচক পদার্থ হিসাবেও ব্যবহার করা যেতে পারে। একটি তাৎক্ষণিক ক্ষুধা দমনকারী এবং জেলটিনের একটি নিরামিষ বিকল্প। স্যুপ জন্য ঘন অ্যাগার ব্যবহার করা হয়। ফলের সংরক্ষণ, আইসক্রিম এবং অন্যান্য ডেজার্টেও এটি ব্যবহার করা হয়। মদ্যপানের ক্ষেত্রেও এটি ব্যবহৃত হয়। এছাড়াও এটি কাগজ এবং কাপড় মাপার চক হিসাবে ব্যবহৃত হয়।   তথ্যসূত্র   বিষয়শ্রেণী:রাসায়নিক পদার্থ বিষয়শ্রেণী:জীবজ অণু বিষয়শ্রেণী:যৌগিক পদার্থ বিষয়শ্রেণী:পলিস্যাকারাইড বিষয়শ্রেণী:জাপানি উদ্ভাবন বিষয়শ্রেণী:ই-সংখ্যায়িত খাদ্যে সংযোজিত দ্রব্য
খুসরোপুর , ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১৮ কিলোমিটার (১১ মাইল) দুরে অবস্থিত, যেটি খুসরোপুর জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয়, যিনি গ্রামের একজন নির্বাচিত প্রতিনিধি.   জনসংখ্যা   ভারতের ২০১১ সালের জনগণনা অনুযায়ী,খুসরোপুরে মোট ঘরের সংখ্যা ১৬৯ এবং জনসংখ্যা  ৮৮৪ জন, যার মধ্যে ৪৭৯ জন পুরুষ এবং ৪০৫ জন নারী। খুসরোপুরের সাক্ষরতার হার ৭৪.৪৩%, পাঞ্জাব প্রদেশের গড় ৭৫.৮৪% র চেয়ে কম। জনসংখ্যার ৬ বছরের কম বয়সী শিশুদের সংখ্যা ৯৪, যা খুসরোপুরের মোট জনসংখ্যার ১০.৬৩% এবং শিশু সন্তানের লিঙ্গ অনুপাত প্রায় ৭০৯, পাঞ্জাব প্রদেশের গড় ৮৪৬ এর তুলনায় কম    জনসংখ্যার তথ্য   বিবরণ  মোট  পুরুষমহিলা  মোট  ঘর ১৬৯ -  - জনসংখ্যা ৮৮৪৪৭৯৪০৫ শিশু (০-৬) ৯৪৫৫৩৯  তফসিলি জাতি ২৫১১৩৬১১৫ তফসিলি উপজাতি ০ ০ ০ সাক্ষর৭৪.৪৩% ৭৮.৭৭ % ৬৯.৪০ % মোট শ্রমিক ৪২৪৩০৪১২০ প্রধান কর্মী ৩৬০০ ০ প্রান্তিক কর্মী ৬৪৩৭২৭  তথ্যসূত্র   বহিঃসংযোগ   কপূরথলার গ্রামসমূহ  বিষয়শ্রেণী:কাপুরথালা জেলা
আলিয়াহ বিলাল হলেন একজন আমেরিকান লেখিকা। তার প্রথম ছোটগল্পের সংকলন, টেম্পল ফোক, ২০২৩ সালের ন্যাশনাল বুক অ্যাওয়ার্ড ফর ফিকশনের জন্য চূড়ান্ত হয়েছেন।  টেম্পল ফোক ১৯৭০-এর দশকে আমেরিকায় বসবাসরত কৃষ্ণাঙ্গ মুসলমানদের জীবন বর্ণনা করে, যার মধ্যে রয়েছে তাদের অংশগ্রহণ এবং ইসলামের জাতির সাথে মিথস্ক্রিয়া।   জীবনী  বিলাল ওয়াশিংটন ডিসির শহরতলীতে একটি মধ্যবিত্ত সুন্নি মুসলিম পরিবারে বেড়ে ওঠেন।  তিনি ওবারলিন কলেজে পড়াশোনা করেন যেখানে তিনি আফ্রিকান আমেরিকান স্টাডিজ এবং স্প্যানিশ ডিগ্রী অর্জন করেন এবং লন্ডন ইউনিভার্সিটি যেখানে তিনি স্নাতকোত্তর ডিগ্রি অর্জন করেন।  বিলাল টনি মরিসন, গোয়েনডোলিন ব্রুকস এবং এডওয়ার্ড পি জোন্সকে সাহিত্যিক প্রভাব হিসেবে উল্লেখ করেছেন। তার আগের লেখা শিকাগো ত্রৈমাসিক পর্যালোচনা এবং দ্য রাম্পাসেও প্রকাশিত হয়েছে।    গ্রন্থপঞ্জি    টেম্পল ফোক, সাইমন এবং শুস্টার, ২০২৩। ।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ওবারলিন কলেজের প্রাক্তন শিক্ষার্থী বিষয়শ্রেণী:মার্কিন লেখিকা বিষয়শ্রেণী:জীবিত ব্যক্তি
ধর্ম ও নৈতিক শিক্ষা  অপসারিত। --যুদ্ধমন্ত্রী (আলাপ) ১৮:১৩, ৮ জুলাই ২০১৩ (ইউটিসি)  সিদ্ধান্তঃ মুছে ফেলা হল। --রাগিব (আলাপ | অবদান) ১৬:২৬, ২৮ জুলাই ২০০৬ (UTC) বাংলাদেশ শিক্ষা মন্ত্রক বা সেরকম কিছু থেকে কপি পেস্ট। মাধ্যমিক শিক্ষার আলোচনা এখানেও প্রযোয্য। মুছে ফেলা হোক।সপ্তর্ষি(আলাপ | অবদান) ০৯:১৩, ১৯ জুলাই ২০০৬ (UTC) মুছে ফেলা হোক। --mak ১৭:১৭, ১৯ জুলাই ২০০৬ (UTC)
ভাঙ্গা–বেনাপোল এক্সপ্রেসওয়ে বাংলাদেশের একটি প্রস্তাবিত জাতীয় প্রবেশাধিকার-নিয়ন্ত্রিত মহাসড়ক। এই এক্সপ্রেসওয়ে সড়ক পরিবহন ও মহাসড়ক বিভাগ দ্বারা পরিচালিত হবে। এক্সপ্রেসটি এশীয় মহাসড়ক ১-এর সাথে সংযুক্ত হবে।   ইতিহাস  ভারত থেকে বাংলাদেশে পণ্য আমদানির জন্য বেনাপোল স্থলবন্দর ব্যবহার করা হয়। আন্তর্জাতিক বাণিজ্যিক কার্যক্রমের সক্ষমতা বাড়াতে ভাঙ্গা উপজেলার সঙ্গে স্থলবন্দরটিকে সংযুক্ত করে ৬ লেন বিশিষ্ট একটি এক্সপ্রেসওয়ে নির্মাণের প্রস্তাব করা হয়েছে। নির্মাণ প্রকল্পের জন্য এশীয় উন্নয়ন ব্যাংকের অর্থায়নে একটি সম্ভাব্যতা সমীক্ষা ও বিস্তারিত নকশা প্রস্তুত করা হয়েছে। এর নির্মাণ ব্যয়  ধরা হয়েছে। নির্মাণ প্রকল্পের অংশ হিসেবে ৫টি ফ্লাইওভার ও ৪টি বাইপাস সড়ক নির্মাণ করা হবে। প্রকল্পটির জন্য ২০২৫ সালের মধ্যে  ব্যয়ে ভূমি অধিগ্রহণের পরিকল্পনা করা হয়েছে।   তথ্যসূত্র   বিষয়শ্রেণী:ভাঙ্গা উপজেলা বিষয়শ্রেণী:যশোরের পরিবহন বিষয়শ্রেণী:বাংলাদেশের এক্সপ্রেসওয়ে বিষয়শ্রেণী:বাংলাদেশের আঞ্চলিক মহাসড়ক বিষয়শ্রেণী:শেখ হাসিনার প্রধানমন্ত্রিত্ব বিষয়শ্রেণী:বাংলাদেশের উন্নয়ন প্রকল্প
জমঈয়তে আহলে হাদীস পাকিস্তান  ( উর্দু : , আরবি : جمعية اهل الحدیث باكستان) পাকিস্তানের একটি ধর্মীয় সংগঠন এবং রাজনৈতিক দল। এটি ১৯৪৭ সালে মাওলানা দাউদ গজনভী এবং মুহাম্মদ ইব্রাহিম মীর শিয়ালকোটি দ্বারা প্রতিষ্ঠিত হয়েছে।   তথ্যসূত্র   বিষয়শ্রেণী:আহলে হাদিস বিষয়শ্রেণী:পাকিস্তানের ইসলামি রাজনৈতিক দল বিষয়শ্রেণী:পাকিস্তান গণতান্ত্রিক আন্দোলনের সদস্য দল বিষয়শ্রেণী:মুত্তাহিদা মজলিস-এ-অমল বিষয়শ্রেণী:সুন্নি ইসলামি রাজনৈতিক দল